ddrg/super_eurlex huggingface dataset:
Oficiālais Vēstnesis L 077 , 19/03/1987 Lpp. 0034 - 0035

Speciālizdevums somu valodā: Nodaļa 3 Sējums 22 Lpp. 0241

Speciālizdevums zviedru valodā: Nodaļa 3 Sējums 22 Lpp. 0241



Komisijas Regula (EEK) Nr. 768/87 (1987. gada 18. marts), ar kuru groza Regulu (EEK) Nr. 2730/87, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 231/87 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 3393/86 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumā izsludinātāju dienestu sarakstu attiecībā uz Angolu, Kuveitu un Venecuēlu groza šādi: "Importētāja valsts | Izsludinātājs dienests | Angola | Importang UEE Central Angolana de Importação 22/24 Largo Infante D. Henrique PO Box 1003 Luanda Ematec UEE Empresa de Abatecimiento Técnico de Material Largo Rainha Ginga, 3 Caixa Postal 2952 Luanda | Kuveita | Ministry of Health KD 5 Central Traders Committee PO Box 1070 Safat Ministry of Education KD 5 Department of Supplies Stores General Administration Building Khalidiya The Kuwait Danish Dairy Co. Ltd. PO Box 835 Safat 13009 | Venecuēla | Instituto Nacional de Nutrición Operativa Avenida Barait esq. El Carmen Edificio Sede Central Caracas Comandancia General de la Marina Base aérea la Carlota, Hangar la Marina Caracas INDULAC Colinas de California Esq. Avdas San Francisco y Palmarito Edificio Indulac- Apartado 1546 Caracas 10107-A." | 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 18. martā Komisijas vārdā — priekšsēdētāja vietnieks Frans Andriessen [1] OV L 148, 28.6.1968., 13. lpp. [2] OV L 25, 28.1.1987., 3. lpp. [3] OV L 272, 26.9.1981., 25. lpp. [4] OV L 311, 6.11.1986., 16. lpp. --------------------------------------------------
Oficiālais Vēstnesis L 380 , 31/12/1987 Lpp. 0032 - 0032

Speciālizdevums somu valodā: Nodaļa 3 Sējums 25 Lpp. 0225

Speciālizdevums zviedru valodā: Nodaļa 3 Sējums 25 Lpp. 0225



Padomes Regula (EEK) Nr. 4069/87 (1987. gada 22. decembris), ar kuru groza Regulu (EEK) Nr. 1981/82, ar ko izveido to Kopienas reģionu sarakstu, kuros ražošanas atbalstu apiņu ražošanai piešķir vienīgi atzītām ražotāju grupām EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3800/85 [2], un jo īpaši tās 12. panta 4. punktu, ņemot vērā Komisijas priekšlikumu, tā kā Regulas (EEK) Nr. 1696/71 12. panta 3. punktā paredzēta ražošanas atbalsta piešķiršana ražotāju grupām Kopienas reģionos, kur minētās grupas var nodrošināt to, ka to locekļi ienākumus gūst godīgi, un panākt racionālu piegādes vadību; tā kā minētie reģioni ir uzskaitīti Regulas (EEK) Nr. 1981/82 [3] pielikumā; tā kā Beļģijas sniegto datu rūpīga pārbaude liecina, ka Regulas (EEK) Nr. 1696/71 12. pantā noteiktajiem nosacījumiem atbilst jauns reģions; tā kā tādēļ pēc 1987. gada ražas novākšanas Regula (EEK) Nr. 1981/82 būtu jāgroza, IR PIEŅĒMUSI ŠO REGULU. 1. pants Ar šo Regulas (EEK) Nr. 1981/82 pielikumā ietvertajā sarakstā iekļauj reģionu "Beļģija". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro pēc 1987. gada ražas novākšanas. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 22. decembrī Padomes vārdā — priekšsēdētājs N. Wilhjelm [1] OV L 175, 4.8.1971., 1. lpp. [2] OV L 367, 31.12.1985., 32. lpp. [3] OV L 215, 23.7.1982., 3. lpp. --------------------------------------------------
Oficiālais Vēstnesis L 153 , 13/06/1987 Lpp. 0035 - 0035

Speciālizdevums somu valodā: Nodaļa 3 Sējums 23 Lpp. 0192

Speciālizdevums zviedru valodā: Nodaļa 3 Sējums 23 Lpp. 0192



Komisijas Regula (EEK) Nr. 1654/87 (1987. gada 12. jūnijs), ar ko groza Regulu (EEK) Nr. 2213/83 attiecībā uz sīpolu kvalitātes standartiem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1351/86 [2], un jo īpaši tās 2. panta 2. punkta otro daļu, tā kā ar Komisijas Regulu (EEK) Nr. 3398/84 [3] tika uz ierobežotu termiņu ieviesta atkāpe no Komisijas Regulas (EEK) Nr. 2213/83 [4] I pielikumā noteiktajiem sīpolu kvalitātes standartiem; tā kā ar Komisijas Regulu (EEK) Nr. 2193/86 [5] atkāpes termiņš tika pagarināts; tā kā tādējādi ir gūta pietiekoša pieredze attiecībā uz tur definētajiem noteikumiem un tagad kvalitātes standarti sīpoliem būtu jāgroza uz pastāvīgu laiku; tā kā šajā regulā paredzētie pasākumi ir saskaņā ar Augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2213/83 I pielikuma II sadaļas noteikumus "Noteikumi par kvalitāti" groza šādi. 1. A. punktā "Obligātās prasības" pirmo ievilkumu aizstāj ar šādu: "— veseliem," 2. B. punktā "Klasifikācija": a) ar šādu daļu i) apakšpunktā "I šķira" aizstāj pēdējo daļu: "Tomēr ir pieļaujami: - viegli plankumi, kas neskar pēdējo sauso mizas apvalka kārtu, kura aizsargā mīkstumu, ja vien tie neaizņem vairāk par vienu piekto daļu no sīpola virsmas, - nelielas plaisas ārējā apvalkā un tas, ka trūkst daļa ārējā apvalka, ja vien mīkstums ir aizsargāts;"; b) ar šādu daļu ii) apakšpunktā "II šķira" aizstāj pēdējās daļas otro teikumu: "Tomēr ir pieļaujami: - plankumi, kas neskar pēdējo sauso mizas apvalka kārtu, kura aizsargā mīkstumu, ja vien tie neaizņem vairāk par pusi no sīpola virsmas, - plaisas ārējās mizas apvalka kārtās un mizas ārējo apvalka kārtu daļējs trūkums ne vairāk kā vienai trešajai daļai sīpola virsmas, ja vien nav bojāts mīkstums;"; c) šādu ievilkumu pievieno iii) apakšpunktam "III šķira" : "— plankumi, kas neskar pēdējo sauso apvalka kārtu, kura aizsargā mīkstumu." 2. pants Šī regula stājas spēkā 1987. gada 1. jūlijā. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 12. jūnijā Komisijas vārdā — priekšsēdētāja vietnieks Frans Andriessen [1] OV L 118, 20.5.1972., 1. lpp. [2] OV L 119, 8.5.1986., 46. lpp. [3] OV L 314, 4.12.1984., 14. lpp. [4] OV L 213, 4.8.1983., 13. lpp. [5] OV L 190, 12.7.1986., 57. lpp. --------------------------------------------------
Oficiālais Vēstnesis L 336 , 26/11/1987 Lpp. 0014 - 0014

Speciālizdevums somu valodā: Nodaļa 2 Sējums 4 Lpp. 0264

Speciālizdevums zviedru valodā: Nodaļa 2 Sējums 4 Lpp. 0264



Padomes Regula (EEK) Nr. 3534/87 (1987. gada 24. novembris) par produktu klasifikāciju kopējā muitas tarifa apakšpozīcijā 16.04 E EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par kopējā muitas tarifa nomenklatūras vienādas piemērošanas pasākumiem [1], kurā jaunākie grozījumi izdarīti ar Regulu (EEK) Nr. 2055/84 [2], un jo īpaši tās 3. pantu, tā kā nepieciešami noteikumi, lai nodrošinātu kopējā muitas tarifa nomenklatūras vienādu piemērošanu, klasificējot saldētus no ādas attīrītus tunzivs gabalus (tunzivs augšējos muguras gabalus), kas iepriekš termiski apstrādāti gan ar tvaiku, gan ūdeni, jo īpaši lai atvieglotu ādas novilkšanu, kā dēļ proteīni ir daļēji sarecējuši; tā kā Padomes Regulas (EEK) Nr. 950/68 [3], kurā jaunākie grozījumi izdarīti ar Regulu (EEK) Nr. 2184/87 [4], pielikumā pievienotā kopējā muitas tarifa pozīcija 03.01 ietver norādi uz svaigām (dzīvām vai beigtām), atdzesētām vai saldētām zivīm; tā kā pozīcija 16.04 ietver norādi uz sagatavotām un konservētām zivīm; tā kā termiskās apstrādes dēļ attiecīgās zivis zaudējušas to īpašības kā pozīcijas 03.01 produkts un tātad ietilpst pozīcijā 16.04; tā kā šajā pozīcijā būtu jāizvēlas apakšpozīcija 16.04 E; tā kā šajā regulā paredzētie pasākumi saskan ar Kopējā muitas tarifa nomenklatūras komitejas atzinumu, IR PIEŅĒMUSI ŠO REGULU. 1. pants Saldētus no ādas attīrītus tunzivs gabalus ("tunzivs augšējos muguras gabalus"), kas iepriekš termiski apstrādāti gan ar tvaiku, gan ūdeni, jo īpaši — lai atvieglotu ādas novilkšanu, kā dēļ proteīni daļēji sarecējuši, klasificē kopējā muitas tarifa šādā apakšpozīcijā: 16.04 Sagatavotas un konservētas zivis, ieskaitot kaviāru un kaviāra aizstājējus: E. Tunzivs. 2. pants Šī regula stājas spēkā astotā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 24. novembrī Komisijas vārdā — priekšsēdētāja vietnieks Cockfield [1] OV L 14, 21.1.1969., 1. lpp. [2] OV L 191, 16.7.1984., 1. lpp. [3] OV L 172, 22.7.1968., 1. lpp. [4] OV L 203, 24.7.1987., 16. lpp. --------------------------------------------------
Oficiālais Vēstnesis L 348 , 17/12/1988 Lpp. 0033 - 0033

Speciālizdevums somu valodā: Nodaļa 3 Sējums 28 Lpp. 0017

Speciālizdevums zviedru valodā: Nodaļa 3 Sējums 28 Lpp. 0017



Komisijas Regula (EEK) Nr. 3939/88 (1988. gada 16. decembris), ar kuru groza Regulu (EEK) Nr. 2580/88, ar ko paredz noteikumus par to, kā grozīt rīsu šķirņu sarakstu, kurš iekļauts Padomes Regulas (EEK) Nr. 3878/87 B pielikumā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1987. gada 18. decembra Regulu (EEK) Nr. 3878/87 par atbalstu par dažu rīsu šķirņu ražošanu [1], kurā jaunākie grozījumi izdarīti ar Regulu (EEK) Nr. 1424/88 [2], un jo īpaši tās 2. panta 3. punktu, tā kā, lai iekļautu rīsu šķirnes Regulas (EEK) Nr. 3878/87 B pielikumā, Komisijas Regulas (EEK) Nr. 2580/88 [3] 2. panta 1. punkts dalībvalstīm nosaka 31. jūliju pieteikumu iesniegšanai; tā kā iekļaušana valsts katalogā ir svarīgs priekšnoteikums šāda pieteikuma iesniegšanai; tā kā līdz minētajai dienai to nav iespējams izdarīt, jo tas noteikts pirms ražas novākšanas, tāpēc attiecīgais termiņš jāpagarina līdz 20. decembrim; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2580/88 2. panta 1. punktā frāzi "31. jūlijs" aizstāj ar frāzi "20. decembris". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 16. decembrī Komisijas vārdā — priekšsēdētāja vietnieks Frans Andriessen [1] OV L 365, 24.12.1987., 3. lpp. [2] OV L 131, 27.5.1988., 2. lpp. [3] OV L 230, 19.8.1988., 8. lpp. --------------------------------------------------
Oficiālais Vēstnesis L 261 , 07/09/1989 Lpp. 0006 - 0006

Speciālizdevums somu valodā: Nodaļa 3 Sējums 30 Lpp. 0120

Speciālizdevums zviedru valodā: Nodaļa 3 Sējums 30 Lpp. 0120



Komisijas Regula (EEK) Nr. 2690/89 (1989. gada 6. septembris), ar kuru groza Regulu (EEK) Nr. 3143/85 par tāda intervences sviesta pārdošanu par pazeminātām cenām, kas iebiezināta sviesta veidā paredzēts tiešam patēriņam EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 763/89 [2], un jo īpaši tās 6. panta 7. punktu, tā kā ar Komisijas Regulu (EEK) Nr. 3143/85 [3], kurā jaunākie grozījumi izdarīti ar Regulu (EEK) Nr. 1953/89 [4], nosaka, ka sviesta pārdošanas cena atkarībā no iebiezinātā sviesta tauku satura var atšķirties; tā kā, ņemot vērā pašreizējo stāvokli sviesta un intervences krājumu tirgū, šāda atšķirība vairs nav vajadzīga; tā kā sviestam attiecīgi jānosaka vienota pārdošanas cena; tā kā iesniegšanas termiņš pārstrādes nodrošinājumam, kas noteikts Regulas (EEK) Nr. 3143/85 2.a panta 5. punktā, ir jānorāda precīzāk; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 3143/85 groza šādi: 1. Regulas 2. pantā: - panta 1. punktu aizstāj ar šādu punktu: "1. Sviestu, kas minēts 1. pantā, kurš paredzēts pārstrādei iebiezinātā sviestā ar 96 % vai lielāku tauku saturu, pārdod no noliktavas par cenu, kas vienāda ar iepirkuma cenu, kuru attiecīgā intervences aģentūra piemēro pārdošanas līguma slēgšanas dienā, kas samazināta par ECU 151 par 100 kg.", - panta 4. punkta pirmajā daļā summu "ECU 250" aizstāj ar summu "ECU 200", - panta 4. punkta otrajā daļā vārdus "iebiezināta sviesta tauku saturs" svītro. 2. Regulas 2.a panta 5. punkta pirmajā daļā vārdus "pirms pārņemšanas" aizstāj ar vārdiem "piecpadsmit dienu termiņā, kas minēts 6. punktā". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 6. septembrī Komisijas vārdā — Komisijas loceklis Ray Mac Sharry [1] OV L 148, 28.6.1968., 13. lpp. [2] OV L 84, 29.3.1989., 1. lpp. [3] OV L 298, 12.11.1985., 9. lpp. [4] OV L 187, 1.7.1989., 102. lpp. --------------------------------------------------
Oficiālais Vēstnesis L 057 , 28/02/1989 Lpp. 0016 - 0017

Speciālizdevums somu valodā: Nodaļa 2 Sējums 7 Lpp. 0012

Speciālizdevums zviedru valodā: Nodaļa 2 Sējums 7 Lpp. 0012



Komisijas Regula (EEK) Nr. 489/89 (1989. gada 24. februāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 par tarifiem un statistisko nomenklatūru un par kopīgajiem muitas tarifiem [1], kurā jaunākie grozījumi izdarīti ar Regulu (EEK) Nr. 20/89 [2], jo īpaši tās 9. pantu, tā kā, lai nodrošinātu vienotu minētajai regulai pievienotās kombinētās nomenklatūras piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti kombinētās nomenklatūras interpretācijas vispārīgie noteikumi, un šie noteikumi attiecas arī uz jebkuru citu nomenklatūru, kas pilnīgi vai daļēji izstrādāta, balstoties uz to, vai papildina to ar jebkuru sīkāku dalījumu, un ir izveidota ar īpašiem Kopienas noteikumiem, lai piemērotu ar preču tirdzniecību saistītus tarifus vai citus pasākumus; tā kā saskaņā ar minētajiem vispārīgajiem noteikumiem šai regulai pievienotās tabulas 1. slejā minētās preces jāklasificē atbilstīgi 2. slejā norādītajiem attiecīgajiem KN kodiem 3. slejā minētā pamatojuma dēļ; tā kā šajā regulā paredzētie pasākumi atbilst Nomenklatūras komitejas atzinumam, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces turpmāk klasificējamas kombinētajā nomenklatūrā atbilstīgi KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 24. februārī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 4, 6.1.1989., 19. lpp. -------------------------------------------------- PIELIKUMS Preču apraksts | KN kods | Pamatojums | (1) | (2) | (3) | Čības ar auduma augšpusi un piestiprinātām kokvilnas auduma zolēm, kuru virsma, kas saskaras ar grīdu, ir pārklāta ar saskatāmu plastmasas slāni. | 64041910 | Klasifikāciju nosaka 1. un 6. punkts vispārīgajos noteikumos kombinētās nomenklatūras interpretācijai, 64. nodaļas 3. piezīme un KN preču pozīciju 6404 un 64041910 teksti. Produktus nevar klasificēt KN kodā 64052091, jo, piemērojot minēto piezīmi, zoles ir jāuzskata par izgatavotām no plastmasas. | --------------------------------------------------
Oficiālais Vēstnesis L 357 , 28/12/1991 Lpp. 0010 - 0010

Speciālizdevums somu valodā: Nodaļa 11 Sējums 19 Lpp. 0030

Speciālizdevums zviedru valodā: Nodaļa 11 Sējums 19 Lpp. 0030



Padomes Regula (EEK) Nr. 3800/91 (1991. gada 23. decembris), ar ko groza Regulu (EEK) Nr. 3906/89, lai paplašinātu ekonomisko palīdzību, iekļaujot citas Centrāleiropas un Austrumeiropas valstis EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Kopiena un tās dalībvalstis ir nolēmušas kopā ar dažām ārpuskopienas valstīm pielikt saskaņotas pūles, lai īstenotu pasākumus pašreiz notiekošo ekonomisko un sociālo reformu procesa atbalstīšanai Bulgārijā, Čehoslovākijā, Ungārijā, Polijā, Rumānijā un Dienvidslāvijā; tā kā šajā nolūkā Regulā (EEK) Nr. 3906/89 [3], kurā grozījumi izdarīti ar Regulu (EEK) Nr. 2698/90 [4], ir izklāstīti ekonomiskās un humanitārās palīdzības sniegšanas nosacījumi; tā kā Divdesmit četru grupas pārstāvji 1991. gada septembrī piekrita paplašināt ekonomisko palīdzību attiecīgi uz Albāniju, Igauniju, Lietuvu un Latviju; tā kā Regulas (EEK) Nr. 3906/89 darbības jomas paplašināšana, lai iekļautu minētās valstis, ir lietderīgs līdzeklis pieņemto saistību izpildei; tā kā turklāt šādas paplašināšanas nosacījumi attiecas uz minētajām valstīm; tā kā Vācijas apvienošana, kas sasniegta 1990. gada 3. oktobrī, nozīmē, ka ieraksts "Vācijas Demokrātiskā Republika" ir jāsvītro no Regulas (EEK) Nr. 3906/89 pielikuma, kurā uzskaitītas Centrāleiropas un Austrumeiropas valstis, kas var pretendēt uz ekonomisko palīdzību, IR PIEŅĒMUSI ŠO REGULU. 1. pants Regulas (EEK) Nr. 3906/89 pielikumā: 1. Ar šo ir iekļautas šādas valstis: "Albānija, Igaunija, Latvija un Lietuva". 2. Ar šo ir svītrots šāds ieraksts: "Vācijas Demokrātiskā Republika". 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To attiecībā uz Igauniju, Latviju un Lietuvu piemēro no 1992. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 23. decembrī Padomes vārdā — priekšsēdētājs Y. Van Rooy [1] OV C 313, 4.12.1991., 13. lpp. [2] Atzinums sniegts 1991. gada 13. decembrī (Oficiālajā Vēstnesī vēl nav publicēts). [3] OV L 375, 23.12.1989., 11. lpp. [4] OV L 257, 21.9.1990., 1. lpp. --------------------------------------------------
Oficiālais Vēstnesis L 284 , 29/09/1992 Lpp. 0010 - 0011

Speciālizdevums somu valodā: Nodaļa 2 Sējums 8 Lpp. 0141

Speciālizdevums zviedru valodā: Nodaļa 2 Sējums 8 Lpp. 0141



Komisijas Regula (EEK) Nr. 2812/92 (1992. gada 25. septembris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 1039/92 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā šajā regulā noteiktie pasākumi ir saskaņā ar Nomenklatūras komitejas atzinumu, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošo KN kodu, kas norādīts minētās tabulas 2. ailē. 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 25. septembrī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 110, 28.4.1992., 42. lpp. -------------------------------------------------- PIELIKUMS Preču apraksts | KN klasifikācijas kods | Pamatojums | (1) | (2) | (3) | vanādijs | 79,5 % | slāpeklis | 12,0 % | ogleklis | 7,0 % | | | 28499050 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 2849, 284990, 28499050 un 2850 apraksts. Skat. arī paskaidrojumus harmonizētās sistēmas 28.49. pozīcijas C daļai | Vanādija karbonitrīds, kurā pēc svara ir: vanādijs | 79,0 % | slāpeklis | 16,0 % | ogleklis | 3,5 % | | | 28499050 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 2849, 284990, 28499050 un 2850 apraksts. Skat. arī paskaidrojumus harmonizētās sistēmas 28.49. pozīcijas C daļai | --------------------------------------------------